BBL ปลื้มได้รับการยกย่องจากธปท.ในฐานะผู้พัฒนาระบบการชำระเงิน
นางสาวสุธีรา ศรีไพบูลย์ รองผู้จัดการใหญ่ ผู้จัดการสายเทคโนโลยี ธนาคารกรุงเทพ จำกัด (มหาชน) หรือ BBL เปิดเผยว่า ธนาคารเป็นผู้แทนรับมอบใบประกาศเกียรติคุณจาก ดร.ประสาร ไตรรัตน์วรกุล ผู้ว่าการธนาคารแห่งประเทศไทย ในฐานะที่ธนาคารกรุงเทพมีบทบาทสำคัญในการพัฒนาระบบการชำระเงินของประเทศหลายโครงการ
2 ก.ย. 2558

นางสาวสุธีรา ศรีไพบูลย์ รองผู้จัดการใหญ่ ผู้จัดการสายเทคโนโลยี ธนาคารกรุงเทพ จำกัด (มหาชน) หรือ BBL เปิดเผยว่า ธนาคารเป็นผู้แทนรับมอบใบประกาศเกียรติคุณจาก ดร.ประสาร ไตรรัตน์วรกุล ผู้ว่าการธนาคารแห่งประเทศไทย ในฐานะที่ธนาคารกรุงเทพมีบทบาทสำคัญในการพัฒนาระบบการชำระเงินของประเทศหลายโครงการ
โดยเฉพาะการร่วมพัฒนาและผลักดันให้ภาคธุรกิจใช้มาตรฐานกลางข้อความการชำระเงินทางอิเล็กทรอนิกส์ของประเทศ (National Payment Message Standard หรือ NPMS) รวมถึงการสนับสนุนงานของธนาคารแห่งประเทศไทย ในการส่งเสริมการใช้งานมาตรฐาน NPMS ไปยังกลุ่มประเทศอาเซียน เพื่อรองรับการเชื่อมโยงระบบการชำระเงินระหว่างประเทศในอนาคต โดยพิธีดังกล่าวจัดขึ้นในงานสัมมนา BOT Conference on Thailand’s Payment 2015 ที่ธนาคารแห่งประเทศไทยจัดขึ้นภายใต้แนวคิด ‘ผนึกกำลังผลักดันเศรษฐกิจไทย ก้าวสู่ Digital Economy’